open-index/open-wikipedia-markdown huggingface dataset:
Օռլի Կաստել-Բլում

**Օռլի Կաստել-Բլում** (, ), իսրայելցի գրող, արձակագիր։

## Կենսագրություն
Ծնվել է 1960 թվականի նոյեմբերի 26-ին Իսրայելի Թել Ավիվ քաղաքում՝ եգիպտական ծագում ունեցող հրեաների ընտանիքում։ Դաստիարակվել է դայակների կողմից և մինչև երեք տարեկան հասակը խոսել է միայն ֆրանսերեն։

Օռլին ուսումնասիրել է կինեմատոգրաֆիան Թել Ավիվի համալսարանում և Ռամատ Գանի Բեյթ Ցվիի Գեղարվեստի դպրոցում։ Նա դասախոսություններ է կարդացել Հարվարդում, Բերքլիում և Նյու Յորքի համալսարանում։ Ներկայումս ապրում է Թել Ավիվում, ամուսնացած է, ունի երկու երեխա։

## Գրական գործունեություն
Բլումի խոսքով՝ իր գրական գործունեությունը սկսվել է առաջին հղիության ժամանակ, երբ նրա հորը մնում էր ապրել ընդամենը երկու օր (թոքերի քաղցկեղ)։ Բլումի առաջին գիրքը՝ «Քաղաքային կենտրոնից հեռու» պատմվածքների ժողովածուն, լույս է տեսել 1987 թվականին «Ամ Հովեդ» գրական հրատարակչության խմբագիր Խաիմ Պեսախի կողմից։

Նրա «Դոլլի քաղաքը» վեպը ՅՈՒՆԵՍԿՕ-ի կողմից ընդգրկվել է համաշխարհային մշակութային ժառանգության ցանկում։ Նոր գույներով որոշակի թեմաներ ցուցադրող նրա աշխատանքների մեջ հետաքրքիր են «Ազատ ռադիկալներ» (2000) (3-րդ դեմքով գրված առաջին ստեղծագործությունը) և «Բրնձի հետ չեն վիճում» (2004) ժողովածուները։ Նրա վերջին աշխատանքը «Ձմեռային կյանք» պատմվածքների ժողովածուն է (2010)։ Բլումի լեզուն տարբերվում է այժմեականությամբ և հնից խորթացածությամբ։

## Մրցանակներ
* *Tel Aviv Foundation Award* (1990); *Alterman Prize for Innovation* (1993); *Prime Minister`s Prize three times* (1994, 2001, 2011); *Newman Prize* (2003); *French WIZO Prize for Human Parts* (2005) и *Leah Goldberg Prize* (2007).
*Սապիրի մրցանակ (2015)

## Տես նաև
* Իսրայելի գրականություն

## Ծանոթագրություններ

## Արտաքին հղումներ
* The Institute for the Translation of Hebrew Literature

Կատեգորիա:1960 ծնունդներ
Կատեգորիա:Անձինք այբբենական կարգով
Կատեգորիա:Թել Ավիվի համալսարանի շրջանավարտներ
Կատեգորիա:Իսրայելցի գրողներ
Մարիա Կոլետ

**Մարիա Կոլետ** (, , ), ամերիկացի դեմոկրատ քաղաքական գործիչ, Փենսիլվանիայի Սենատի անդամ։ ԱՄՆ-ի հունական համայնքի առաջին ներկայացուցիչը, որն ընտրվել է Փենսիլվանիայի Սենատում։

## Կենսագրություն
Ծնվել է հույն ներգաղթյալ Էմանուել Ձանակիսի և ամերիկուհի Ջանեթ Ռասելի ընտանիքում։ Մարիամը մոտ չորս տարեկան էր, երբ նրա ընտանիքը Հունաստանից ներգաղթեց ԱՄՆ։ Ունի ավագ եղբայր Ջորջ Ձանակիսը։

Ավարտել է Մերիլենդի համալսարանը, անգլերենի և գրականության բակալավրի աստիճանով, Ռատգերի համալսարանի իրավաբանական դպրոցը, իրավունքի դոկտորի աստիճանով (1999) և Դրեկսելի համալսարանի բուժքույրերի և բժշկական աշխատողների քոլեջը, հիվանդների խնամքի բակալավրի աստիճանով (2009)։

Կարիերան սկսել է որպես գլխավոր դատախազի տեղակալ Կամդեն շրջանում (Նյու Ջերսի)։ Ներկայացնում էր դաժան վերաբերմունքի զոհ դարձած և առանց խնամակալության մնացած երեխաների շահերը։

Աշխատել է Բրեքենրիջի հիվանդանոցում (2009-2012) և Սուրբ Ղուկասի հիվանդանոցում (2012-2014), ինչպես նաև Genesis HealthCare ընկերությունում (2014-2015)։

2015 թվականից՝ Medicaid ծրագրի բուժքույր-հրահանգիչ և Aetna ընկերությունում ուսումնական դասընթացների մշակող։

2019 թվականից Փենսիլվանիայի Սենատի անդամ է։

## Անձնական կյանք
Ամուսնացած է Լեն Քոլեթի հետ, որը մասնագիտությամբ իրավաբան է։ Ընտանիքը բնակվում է Փենսիլվանիայում։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Մերիլենդի համալսարանի շրջանավարտներ
Կատեգորիա:Ռատգերսի համալսարանի շրջանավարտներ
Ձեռքի մաստակ

thumb|Անցքով հոսող ձեռքի մաստակ
**Ձեռքի մաստակ** (, հենդգամ, մաստակ ձեռքերի համար), պլաստիկ խաղալիք, որը ստեղծվում է սիլիցիումի օրգանական պոլիմերի հիման վրա, ստեղծվել է 1943 թվականին շոտլանդացի գիտնական Ջեյմս Ռայթի կողմից։ Յուրօրինակ հատկություններով պոլիմերը նա ստացվել է որպես բնական ռետինների սինթետիկ փոխարինողներ ձեռք բերելու համար անցկացվող փորձերի կողմնակի արդյունքներ։

ԱՄՆ-ում այս խաղալիքը հայտնի է որպես «հիմար մածուկ» ()։

## Հատկություններ
Ձեռքի մաստակն արտաքինից նման է պլաստիլինի կամ մեծ մաստակի։ Նյութը ոչ տոքսիկ է, չունի հոտ և համ, չի կպչում ձեռքին և չի կեղտոտվում։

Երկար ժամանակահատվածում ձեռքի մաստակը գտնվում է հեղոիկ վիճակում։ Եթե դրանով ինչ-որ ձևի առարկա պատրաստվի և այն թողնվի հարթ մակերևույթի վրա, որոշ ժամանակ անց այդ նյութը կտարածվի։ Նյութը անցքերի միջով դանդաղորեն հոսում է խոշոր կաթիլներով։ Կարճ ժամանակահատվածում նյութը իրեն պահում է պինդ մարմնի նման, օրինակ՝ եթե դրանից գնդիկ պատրաստեն և հարվածեն հատակին, ապա այդ գնդակը վեր կցատկի, իսկ եթե մուրճով հարվածեն նրան, այն կտորների կվերածվի։ Նման հատկություններ ցուցաբերող նյութերը կոչվում են ոչ նյուտոնական հեղուկներ։

Կախված տարբեր հավելումներից՝ կարելի է ստանալ տարբեր գույների խաղալիքներ, այդ թվում նաև մթության մեջ փայլող, գույնը փոխող, ինչպես նաև մագնիսական հատկություններ ունեցող։

Սկզբում ձեռքի մաստակը ունեցել է մարջանի գույն և բաղկացած է եղել 65 % երկմեթիլսիլոքսանից, 17 % սիլիցիումի երկօքսիդից (բյուրեղային քվարց), 9% Thixatrol ST-ից (գերչակի յուղի հավելանյութ), 4% պոլիդիմեթիլսիլոքսանից, 1% դեկամեթիլցիկլոպենտասիլոքսանից, 1% գլիցերինից և 1% տիտանի երկօքսիդից։

## Տես նաև
*Պլաստիլին
*Սլայմ

## Ծանոթագրություններ

Կատեգորիա:Ամերիկյան հայտնագործություններ
Կատեգորիա:Խաղալիքներ
Կատեգորիա:Պոլիմերներ
Կատեգորիա:1949 հայտնված արտադրանքներ
Միրա Ռիկարդել

**Միրա Ռիկարդել** (, ), ամերիկացի գործարարուհի և քաղաքական գործիչ։

## Կենսագրություն
Բոսնիա և Հերցեգովինայից խորվաթ ներգաղթյալ Պետար Ռադելիովիչի դուստրը, մանկությունն անցկացրել է Փասադենայում (Կալիֆոռնիա), տնային պայմաններում սովորել է խորվաթերեն։

Ավարտել է Ջորջթաունի համալսարանը, Թաֆթսի համալսարանի Ֆլետչերի իրավունքի և դիվանագիտության դպրոցում դոկտորի աստիճան է ստացել։ 1986-1989 թվականներին աշխատել է ԱՄՆ-ի Պետդեպարտամենտում, այնուհետև դարձել հանրապետական սենատոր Բոբ Դոուլի խորհրդարանական օգնականը, իսկ 1996 թվականին եղել է Դոուլի անհաջող նախագահական ընտրարշավում պաշտպանության և արտաքին քաղաքականության հարցերով խորհրդական։ 2001 թվականին նշանակվել է ԱՄՆ պաշտպանության նախարարի Եվրասիայի հարցերով օգնական, իսկ 2003-2005 թվականներին ստանձնել է պաշտպանության նախարարի միջազգային անվտանգության հարցերով օգնականի պարտականությունները։ 2016 թվականից մասնակցել է Դոնալդ Թրամփի նախագահական քարոզարշավին, 2017 թվականին նշանակվել է առևտրի նախարարի՝ արտահանման հարցերով օգնական։

2006-2015 թվականներին կարիերան սկսել է Boeing կորպորացիայում, որտեղ զբաղեցրել է պաշտպանության և տիեզերական համակարգերի գծով փոխնախագահի պաշտոնը։

2018 թվականի մայիսի 15-ին ԱՄՆ նախագահի ազգային անվտանգության հարցերով նոր խորհրդական Ջոն Բոլթոնը Ռիկարդելին նշանակել է իր տեղակալ։

2018 թվականի նոյեմբերի 14-ին ազատվել է զբաղեցրած պաշտոնից՝ Մելանյա Թրամփի հրապարակային պահանջից հետո վարչակազմում այլ աշխատանքի խոստումով։ CNN-ի տվյալներով՝ Աֆրիկա կատարած այցի ընթացքում առաջին տիկնոջ անձնակազմի հետ կոնֆլիկտը (ինքնաթիռում նստելու և ԱՄՆ-ի Ազգային անվտանգության խորհրդի ռեսուրսների օգտագործման պատճառով) միայն վերջին կաթիլն է դարձել պահանջների երկար շարքում։

## Ծանոթագրություններ

Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի գործարարներ
Կատեգորիա:Ամերիկացի կին քաղծառայողներ
Կատեգորիա:Թաֆթս համալսարանի շրջանավարտներ
Կատեգորիա:Ջորջթաունի համալսարանի շրջանավարտներ
Կատեգորիա:Կին կառավարության պաշտոնյաներ
Կատեգորիա:Ամերիկացի իրավաբաններ
Երկար տունը

**«Երկար տունը»** (), ամերիկյան դրամատիկական ֆիլմ, որը նկարահանել է ռեժիսոր Ջեյմս Ֆրանկոն Ուիլյամ Գեյի համանուն վեպի հիման վրա։

## Սյուժե
1940-ական թվականներ, Թենեսի նահանգ։ Երիտասարդ կապալառու Նաթան Վիները (Ջոշ Հաթչերսոն), խարիզմատիկ հաշվապահ Թոմաս Հավինգթոնի համար բարի կառուցման պատվեր է ստանում (Թիմ Բլեյք Նելսոն)՝ չիմանալով այն մասին, որ այդ մարդը տասը տարի առաջ սպանել է իր հորը։

## Դերերում

## Արտադրություն
2015 թվականի ապրիլի 6-ին հայտարարվել է այն մասին, որ Ջեյմս Ֆրանկոն՝ որպես դերասան, պետք է նկարահանվի այն ֆիլմում, որի ռեժիսորն ու պրոդյուսերը պետք է լինի հենց ինքը։ Ուիլյամ Գեյի՝ 1999 թվականին հրատարակված «Երկար տունը» վեպն ադապտացրել են Վինս Ջոլիվեթն ու Սթիվ Յանասը։ Ֆինանսավորմամբ ու արտադրությամբ զբաղվել է «RabbitBandini Productions» ընկերությունը, պրոդյուսերներ են դարձել Վինս Ջոլիվեթն ու Ջեյ Դևիսը, իսկ գործադիր պորդյուսեր՝ Ջիմ Ռիվն ու Ռոբերտ Հոլմի կրտսերը «Sonar Entertainment» ընկերությունից։

Ապրիլի 16-ին Ֆրանկոն «Instagram»-ում հրապարակել է իր ֆիլմի դերասանների ցանկը, որում ներառվել են Ջոշ Հաթչերսոնը, Ալեն Քիգանը, Էշլի Գրինը, Թիմ Բլեյք Նելսոնը, Ջիմ Փերաքը և Սքոթ Հազեն։

2015 թվականի մայիսի 1-ին պաշտոնապես հայտարարվել է, որ ֆիլմի գլխավոր դերերն ստացել են Թիմ Բլեյք Նելսոնը և Ջոշ Հաթչերսոնը։ Մայիսի 4-ին նրանց են միացել Թիմոթի Հաթոնը, Քորթնի Լավը և Ջոնկառլո Էսպոզիտոն։ Մայիսի 5-ին դերասանական կազմում ներառվել են Էշթոն Քաթչեր, Ջոշ Հարթնեթը, Զոյի Լևինը, Անալի Թիփթոնը, Սքոթ Հազեն ու Ռոբին Լորդ Թեյլորը։

2015 թվականի ապրիլի 17-ին հայտարարվել է, որ նկարահանումներն անցկացվելու են Համիլթոնում և Ցինցինատիում (Օհայո նահանգ)։ 2015 թվականի ապրիլի 21-ին Ֆրանկոն հայտարարել է ֆիլմի մի մասը Իթոնում և Լիբանանում (Օհայո նահանգ) նկարահանելու ցանկության մասին։ Մեկ շաբաթ անց նրան նկատել են Իթոնում զբոսնելիս։

Հիմնական նկարահանումներն սկսվել են մայիսի 1-ին Համիլթոնում՝ համընկնելով Ֆրանկոյի մեկ այլ ֆիլմի՝ «Կոզայի» նկարահանումների հետ, որ սկսվել են մայիսի 17-ին Իթոնում։ Նկարահանումները շարունակվել են երեք շաբաթ, և այդ ընթացքում դրանց մասնակցել են հարյուրավոր կամավոր ստատիստներ։ Նկարահանումները նպաստել են Բաթլեր շրջանի տեղական տնտեսությանը, ինչի արդյունքում Օհայո նահանգի կառավարությունը ֆիլմի ստեղծողներին առաջարկել է հարկային արտոնություններ 288 355 դոլարի չափով։

## Ծանոթագրություններ

## Արտաքին հղումներ
* 

Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:2020-ականների անգլերեն ֆիլմեր
Կատեգորիա:2021 դրամա ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Անգլերեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ջեյմս Ֆրանկոյի ֆիլմեր
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆիլմեր, որոնց գործողությունները տեղի են ունենում Թենեսիում
Բերտա Վելլին

**Բերտա Վելլին** (, ), շվեդ կին քաղաքական գործիչ։

## Կենսագրություն
Ծնվել է 1870 թվականի սեպտեմբերի 11-ին Թորսլունդ ծխական համայնքում։ Եղել է պետական պաշտոնյա Ալրիկ Վելլինի և նրա կնոջ` Ջենի Մելենի դուստրը։

160 px|ձախից|thumb|Ֆլորենս Նայթինգեյլի մեդալԲերտան Ստոկհոլմի «Sophiahemmet» մասնավոր հիվանդանոցում սովորել է բժշկություն, որից հետո աշխատել է Ստոկհոլմի աղքատների օգնության ծառայությունում։ 1910 թվականին եղել է Շվեդիայի բուժքույրերի ասոցիացիայի (Svensk sjuksköterskeförening, SSF) համահիմնադիրը և խորհրդի անդամը, իսկ 1914-1933 թվականներին` կազմակերպության նախագահը։ 1920 թվականից Վելլինը եղել է Հյուսիսային Եվրոպայի բուժքույրերի կոմիտեի տնօրենների խորհրդի անդամ։ 1911 թվականից եղել է *«Svensk sjukskötersketidning»* ամսագրի խմբագիրը։

Բերտա Վելինը եղել է Ստոկհոլմի մի քանի հիվանդանոցային խորհուրդների անդամ։ 1912 թվականին ընտրվել է Ստոկհոլմի քաղաքային խորհրդի իրավունքի անդամ, իսկ 1919 թվականին՝ դարձել առողջապահության խորհրդի անդամ։ 1921 թվականին նա դարձել է առաջին հինգ կանանցից մեկը, որոնք կանանց ընտրական իրավունքն ստանալուց հետո ընտրվել են Շվեդիայի խորհրդարանում։ Նրանց թվում եղել են Նելլի Թյուրինգը, Էլիզաբեթ Տամը և Ագդա Օստլունդը` ստորին պալատում, ինչպես նաև Քերստին Հեսսելգրենը` վերին պալատում։ Խորհրդարանում աշխատել է մինչև 1935 թվականը, այնտեղ զբաղվել է նախ և առաջ բուժքույրի մասնագիտությանը վերաբերող հարցերով։

1935 թվականին պարգևատրվել է Կարմիր Խաչի` բուժքույրերի համար բարձրագույն պարգևով` Ֆլորենս Նայթինգեյլի մեդալով։

Մահացել է 1951 թվականի հուլիսի 27-ին Ստոկհոլմում։ Թաղվել է քաղաքի հյուսիսում գտնվող գերեզմանատանը` Նորա Բեգրավնինգսփլատսենում։

## Ծանոթագրություններ

## Գրականություն
* *Ann-Cathrine Haglund*, *Ann-Marie Petersson*, *Inger Ström-Billing*. Moderata pionjärer: kvinnor i politiskt arbete 1900-2000. Stockholm: Sällskapet för moderata kvinnors historia. Libris 9666368. ISBN 91-631-5862-0.
* Svenska dagbladets årsbok. Stockholm: Svenska dagbladet. 1936. sid. 22. Libris 283647.

## Արտաքին հղումներ
* Nordisk familjebok - Wellin, Bertha
* Bertha Wellin
* Bertha Wellin (1870–1951)

Կատեգորիա:Շվեդ բժիշկներ
Կատեգորիա:Շվեդիայի կին քաղաքական գործիչներ
Կատեգորիա:Շվեդ խմբագիրներ
Լիա Վուկմիր

**Լիա Վուկմիր** (, ), ամերիկացի հանրապետական քաղաքական գործիչ, Վիսկոնսինի Վեհաժողովի և Սենատի անդամ, մեծամասնության խմբակցության ղեկավարի օգնական։ Ամերիկյան օրենսդիր խորհրդի տնօրենների խորհրդի անդամ։ ԱՄՆ Սենատի անդամության թեկնածու (2018)։

## Կենսագրություն
thumb|left|250px|Լիա Վուկմիրը 2010 թվականին
thumb|right|272px|Լիա Վուկմիրը հանդես է գալիս Սքոթ Ուոքերի օգտին (2015)
Ծնվել է հույն ներգաղթյալների ընտանիքում։ Նրա հայրը ԱՄՆ Է ժամանել 1954 թվականին, իսկ մայրը, ում ծնողները նույնպես Հունաստանից են ներգաղթել, ծնվել է ԱՄՆ-ում։

1976 թվականին ավարտել է Բրուքֆիլդի միջնակարգ դպրոցը (Վիսկոնսին)։

Ստացել է բակալավրի գիտական աստիճան՝ հիվանդների խնամքի ոլորտում (BSN) Մարքեթինգի համալսարանում (1980) և մագիստրոսի աստիճան՝ հիվանդների խնամքի գիտությունների (MSN) Մադիսոնի Վիսկոնսինի համալսարանում (1983), որտեղ մասնագիտացել է մանկական հոգեբանության և երեխաների առաջնային առողջապահական խնամքի ոլորտում։

Որպես Վիսկոնսինի Ասամբլեայի անդամ՝ եղել է առողջապահության բարեփոխումների կոմիտեի ամենահին անդամ, ինչպես նաև հանրային առողջապահության, կրթության բարեփոխումների, կրթության և քրեական արդարադատության կոմիտեի անդամ։

2011-2019 թվականներին՝ Վիսկոնսինի Սենատի անդամ։

Դեմ է բժշկական մարիխուանայի օգտագործմանը, վկայակոչում է այն, որ դրա կիրառման համար ոչ մի բժշկական հիմք չկա։

## Անձնական կյանք
Ամուսնացած է, ունի երեխաներ, ապրում է Ուովատոզում։

Ավետյաց հունական ուղղափառ եկեղեցու ակտիվ ծխական է։

## Ծանոթագրություններ

## Արտաքին հղումներ
* Archbishop Demetrios Speaks Exclusively to TNH about the Inauguration 
* Legislator on TV
* Senator Leah Vukmir

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի կին քաղաքական գործիչներ
Կատեգորիա:Ամերիկացի բժիշկներ
Կատեգորիա:Ամերիկացի բուժքույրեր
Ջանեթ Նապոլիտանո

**Ջանեթ Էն Նապոլիտանո** (, ), ամերիկացի քաղաքական գործիչ, ԱՄՆ ազգային անվտանգության քարտուղար (2009-2013)։ 2012 թվականին ըստ Forbes ամսագրի աշխարհի 100 ամենաազդեցիկ կանանց ցանկում զբաղեցրել է 9-րդ հորիզոնականը։ Արիզոնայի նահանգապետ (2003-2009)։ 2013 թվականից Կալիֆոռնիայի համալսարանի նախագահ։ Ամերիկյան փիլիսոփայական ընկերության անդամ (2018)։

## Կենսագրություն
1979 թվականին ավարտել է Սանտա Կլարայի համալսարանը (Կալիֆոռնիա)՝ ստանալով քաղաքագիտության summa cum laude բակալավրի աստիճան և ընդունվել Phi Beta Kappa: 1983 թվականին Վիրջինիայի համալսարանի իրավաբանական դպրոցից ստացել է իրավաբանության դոկտորի աստիճան (J.D.): Ուսումն ավարտելուց հետո զբաղվել է իրավաբանական գործունեությամբ։

1993 թվականին Բիլ Քլինթոնը նրան նշանակել է Արիզոնայում ԱՄՆ դաշնային փաստաբան, իսկ 1999-2002 թվականներին գլխավոր դատախազ։ 2002 թվականին Նապոլիտանոն հաղթել է Արիզոնայի նահանգապետի ընտրություններում, իսկ 2006 թվականին վերընտրվել այս պաշտոնում։ Նապոլիտանոն հատուկ ուշադրություն է դարձրել կրթական խնդիրներին, ուսուցիչների աշխատավարձերի մակարդակին, ինչպես նաև պայքարել է ապօրինի ներգաղթի դեմ։

Եթե մինչև իր կառավարչական գործունեության սկիզբը պետական բյուջեի դեֆիցիտը կազմում էր մոտ մեկ միլիարդ դոլար, ապա մինչև 2006 թվականն այն արդեն ավելցուկային էր և կազմում էր մոտ 300 միլիոն դոլար։ 2005 թվականին Time ամսագիրը նրան դասել է ԱՄՆ-ի հինգ լավագույն նահանգապետների ցուցակում։

2008 թվականի վերջին Բարաք Օբաման հայտարարել է ԱՄՆ ներքին անվտանգության նախարարի պաշտոնում Նապոլիտանոյի նշանակման մասին։ 2009 թվականի հունվարի 20-ին Սենատը հաստատել է իր թեկնածությունը. նույն օրը հրաժարվել է Արիզոնայի նահանգապետի պաշտոնից։ Նա պաշտոնապես նոր պաշտոնում աշխատել է հաջորդ օրը` հունվարի 21-ից մինչև 2013 թվականի սեպտեմբերի 6ը։

2013 թվականի սեպտեմբերից Կալիֆոռնիայի համալսարանի նախագահն է։ Ինչպես նաև 2014 թվականից մշտական պայմանագրով աշխատում է Բերկլիի շրջանի Գոլդմանի հանրային քաղաքականության դպրոցում։ Ամերիկյան արվեստի և գիտությունների ակադեմիայի անդամ է (2015)։

## Պարգևներ
Պարգևատրվել է «Թոմաս Ջեֆերսոն» հիմնադրամի իրավագիտական մեդալով (2010)։

## Ծանոթագրություններ

Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Ամերիկյան փիլիսոփայական ընկերության անդամներ
Կատեգորիա:Լոնդոնի տնտեսագիտության և քաղաքական գիտությունների դպրոցի շրջանավարտներ
Կատեգորիա:Կին իրավագետներ
Կատեգորիա:Վիրջինիայի համալսարանի շրջանավարտներ
Անգելիկա Լատուֆուիպեկա Տուկահո

**Արքայադուստր Անգելիկա Լատուֆուիպեկա Տուկուահո** (Angelika Lātūfuipeka Halaevalu Mataʻaho Napua-o-kalani Tukuʻaho, ), Տոնգայի թագավորության արքայադուստր, Տուպոուի թագավորական տան անդամ։ Տոնգայի արքա Տուպոու VI-ի միակ դուստրը։ Արքայադուստրը 2012 թվականի օգոստոսի 22-ից համարվում է Ավստրալիայում Տոնգայի Գերագույն հանձնակատարը։ Պաշտոնը  ստանձնել է հորից հետո, որն այդ պաշտոնը զբաղեցնում էր որպես գահի ժառանգորդ։

## Կրթություն
Սովորել է Նուկուալոֆայի Քուին Շալոտ քոլեջում, Տոնգայի *Side* դպրոցում։ 2004 թվականին Ժնևի միջազգային համալսարանից ստացել է բիզնես վարչարարության բակալավրի աստիճան։ 2010 թվականին ստացել է կառավարման մագիստրոսի աստիճան, 2011 թվականին՝ Ավստրալիայի ազգային համալսարանից բիզնեսի մագիստրոսի աստիճան։

## Ընտանիք
Անգելիկան համարվում է Տոնգայի արքա Տուպոու VI թագավորի և Նանասիպա Թուկուահո թագուհու միակ դուստրն ու ավագ երեխան։ Նա իր երկրորդ անունը ստացել է ի պատիվ տատիկի՝ Մայր թագուհի Հալաեվալու Մատաահո «Ահոմեեի»։ Նա ունի երկու եղբայր՝ թագաժառանգ արքայազն Սիաոսի Տուպոուտոա Տուկուահոն և արքայազն Ունուակի Ունուակիոտոնգը։

## Հովանավոր կազմակերպություններ
Արքայադուստրը հովանավորում է՝
* Տոնգայի ազգային երիտասարդական կոնգրես (*TNYC*):
* Տոնգայի ֆուտբոլային ասոցիացիա (*TFA*):

## Պարգևներ
*  Ասպետական Մեծ խաչ, Պուոնոյի թագավորական շքանշանի հետ (*KGCCP*)
*  Ասպետական Մեծ խաչ՝ Սալոտե Տուպոու III թագուհու շքանշանի հետ (*KGCCQS*)
*  Արքա Գեորգ Տուպոու V-ի (DKGTRFO) արքայական շքանշանի տիկին
*  Արքա Տուպոու VI թագադրման մեդալ
*  Թագավորի Գեորգ Տուպոու V-ի թագադրման մեդալ

### Տիտղոս
* 1983 թվականի նոյեմբերի 17-ից մինչ օրս՝ Նորին արքայական մեծություն Տոնգա Լատուֆուիպեկա Տուկուահո։

## Ծանոթագրություններ

Կատեգորիա:Կին դեսպաններ
Կատեգորիա:Թագավորների դուստրեր
Օն Սոնու

**Օն Սոնու** (, , ), հարավկորեացի դերասան և երգիչ։ Կարիերան սկսել է Wanna One խմբում, որը ձևավորվել է «Պրոդյուսեր 101» շոուի երկրորդ եթերաշրջանում։

## Կրթություն

## Գործունեություն
Օն Սոնուն կարողանում է նվագել հարվածային գործիքներ, 2007 թվականին նա իր ընկերների հետ հիմնել է խումբ, որտեղ նվագում էր հարվածային գործիքի վրա։ Սոնուն պարում էր պարախմբերում և ելույթ է ունեցել տարբեր մրցույթներին պարելով պոպինգ, լոկինգ։ Նա նաև վոկալի դասընթացների է գնացել և երգել է եկեղեցական երգչախմբում։

«Wanna One»-ի հետ Օն Սոնուի պայմանագիրը վավեր է մինչև 2018 թվականի դեկտեմբերի 31-ը, նա մասնակցում է խմբի գործունեությանըէ մինչև 2019 թվականի հունվարի 24-27-ը։

Այժմ նա մեներգիչ է Fantagio գործակալությունում։

### Ծրագրերի հաղորդավար

## Սկավառակագրություն
### Պաշտոնական տեսանյութերը, որոնք Սոնուն կատարել է Wanna One խմբի կազմում

## Ֆիլմագրություն
### Ֆիլմեր

### Հեռուստասերիալներ

### Տեսահոլովակներ

### Հեռուստատեսային շոուներ

## Ծանոթագրություններ

## Արտաքին հղումներ
*  Պաշտոնական վեբ կայք 
*  FanCafe
*Weibo
*VLIVE 
*Twitter

Կատեգորիա:Հարավկորեացի պարային երաժիշտներ
Կատեգորիա:Հարավկորեացի երգիչներ
Կատեգորիա:Հարավկորեացի դերասաններ
Կատեգորիա:Հարավկորեացի հեռուստատեսային դերասաններ
Կատեգորիա:21-րդ դարի դերասաններ
Վերոնիկա Պերշինա

**Վերոնիկա Պերշինա** (, ). խորհրդային գեղասահորդուհի, հանդես է եկել զուգասահք ձևում, գեղասահքի ամերիկյան մարզիչ։ ԽՍՀՄ միջազգային կարգի սպորտի վարպետ։

## Կենսագրություն
Գեղասահքում է 5 տարեկանից։ Սկսել է մարզվել հայրենի Սվերդլովսկում՝ Կամավոր մարզական ընկերությունում՝ Ալեքսանդր Ռոժինի ղեկավարությամբ։ Այնտեղ էր մարզվում նաև նրա ապագա զուգընկեր Մարատ Ակբարովը։ 1975 թվականին նրանց պարազույգ է կազմում մարզիչ Վլադիմիր Զախարովը։

1977-1978 թվականներին զույգը հաջող ելույթ է ունենում հանրապետական և համամիութենական պատանիների մրցումներում։ Երիտասարդ սպորտսմենները գրավում են Մոսկվայի մարզիչ Ստանիսլավ Ժուկի ուշադրությունը, ով էլ հրավիրել է նրանց գեղասահքի ԲԿՄԱ։ Դրա շնորհիվ էլ 1979 թվականին Պերշինան և Ակբարովը դարձան ԽՍՀՄ զուգասահքի պատմության մեջ առաջին անգամ պատանիների կարգում Աշխարհի առաջնության հաղթողները։ 1981 թվականին անցնելով մեծահասակների կատեգորիա՝ նրանք ԽՍՀՄ առաջնությունում նվաճեցին առաջին հորիզոնականը, սակայն միջազգային մակարդակում նրանց երկար ժամանակ չէր հաջողվում գրավել մրցանակային հորիզոնականներ։ Նրանք 1980-1985 թվականներին ամեն տարի մասնակցում էին Աշխարհի առաջնություններին, սակայն 5-րդ հորիզոնականից վեր բարձրանալ նրանց այդպես էլ չհաջողվեց։ 1982 թվականին տեղափոխվում են մարզվելու նոր մարզչի՝ Իրինա Ռոդնինայի ղեկավարությամբ, սակայն սա էլ չի փոխում առանց մեդալների իրավիճակը։ Եվ միայն 1985 թվականին նրանք դառնում են Եվրոպայի առաջնության բրոնզե մրցանակակիր։

1986 թվականին սպորտային կարիերայի ավարտից հետո սկսել է աշխատել Տատյանա Տարասովայի «Բոլոր աստղերը» սառցե թատրոնում։ 1990 թվականին ամուսնու՝ Իգոր Շպիլբանդի, Ելենա Կրիկանովայի և Գոշա Սուրի հետ միասին շրջագայությունից տուն վերադառնալու նախօրեին  լքեցին հյուրանոցը Նյու Յորքում և չվերադարձան։

11 տարի աշխատել է որպես մարզիչ Դետրոյդի «The Detroit Skating Club»-ում, այնուհետև 2 տարի հայտնի ամերիկացի մարզիչ Ռիչարդ Կալագանի հետ՝ «The Onyx Skating Academy»-ում։ Ներկա պահին ապրում է Էնն-Արբորում, որտեղ էլ «The Ann Arbor Figure Skating Club»-ում աշխատում է որպես մարզիչ։ Նա ԱՄՆ-ի գեղասահքի ասոցիացիայի անդամ է։

## Անձնական կյանք
Երկար ժամանակ ամուսնացած է եղել Իգոր Շպիլբանդի հետ։ Սակայն նրանց ամուսնությունը փլուզվեց։ Նրանք ունեն երկու երեխա՝ որդին՝ Մաքսիմը և դուստրը՝ Կատյան։ Նրա դուստրը՝ Կատյա Շպիլբանդը, ինչպես ծնողները, զբաղվել է գեղասահքով։ 2009 թվականի ԱՄՆ-ի պատանիների առաջնությունում նա գրավել է 1-ին հորիզոնականը։

## Ելույթների արդյունքներ
* Մ. Ակբարովի հետ

## Ծանոթագրություններ

## Արտաքին հղումներ
* Профиль на сайте В. Соловьёва
* В. Першина на сайте о И. Ксенофонтове

Կատեգորիա:ԽՍՀՄ միջազգային կարգի սպորտի վարպետներ
Գոռ Հակոբյան (երգիչ)

**Գոռ Հակոբյան** (հունվարի 14, 1988, Ղափան, Հայկական ՍՍՀ, ՍՍՀՄ), հայ երգիչ, դերասան և հաղորդավար։ Հայտնի է «Ֆուլ հաուս» սիթքոմից՝ Ֆելոյի դերակատարմամբ։

## Կենսագրություն
Գոռ Հակոբյանը ծնվել է 1988 թվականի հունվարի 14-ին՝ ՀԽՍՀ Ղափան քաղաքում, 3 տարեկան հասակում՝ 1991թ., ընտանիքի հետ տեղափոխվել է Գյումրի։ Ամուսնացած է, ունի երեք որդի։

2004 թվականին ավարտել է Գյումրու թիվ 37 միջնակարգ դպրոցը, իսկ 2010 թվականին՝ ԵԹԿՊԻ Վանաձորի մասնաճյուղի դերասանական բաժինը։

2006-2010 թվականներին մասնակցել է «Նոր Ծոեր» երաժշտական նախագծում, և հայտնի եղել «Գոռ ՆՏ» մականվամբ։

2012-2014 թվականներին հեղինակել և նկարահանել է ԱնտիՎիրուս նախագիծը, որտեղ հանդիսացել է որպես հաղորդավար, սցենարիստ և պրոդյուսեր։

2014–2019 թվականներին նկարահանվել է «Ֆուլ հաուս» սիթքոմում, և մարմնավորել Ֆելիքսի (Ֆելո) դերը։

2018 թվականին հիմնադրել է սեփական ձայնագրման ստուդիան։

## Ֆիլմագրություն

## Սկավառակագրություն
### Ալբոմներ
* 2006 — Զոքանչս դու ես
* 2007 — Պարտք ունիմ
* 2007 — Ապարան
* 2009 — 8+2
* 2010 — Քաոս
* 2021 — Ինադու

### Սինգլեր ու Երգեր
* 2010 – «120 կմ» (ՀՏ Հայկո–ի հետ դուետ)
* 2010 – «Հիշողություն» (Վարուժ Աթոյանի հետ դուետ)
* 2013 Մարտ – Պետրոս Պետրոսյան
* 2013 Սեպտեմբեր – «Լոքշ» (ցուցադրում Արմենի հետ)
* 2013 Փետրվար – «Հիպ հոպ» (ցուցադրում Սենչոյի հետ)
* 2014 Դեկտեմբեր – «Տոնածառ ջան, Տոնածառ» (My Christmas Tree Christmas Tree) 
* 2014 Ապրիլ – «Վերջերս» 
* 2014 Դեկտեմբեր – «Նոր տարի» (ցուցադրում «Ֆուլ հաուս» բենդի հետ՝ Արփի Գաբրիելյան, Միհրան Ծառուկյան, Անի Երանյան, Գրիգոր Դանիելյան)
* 2014 Հունիս – «Սելֆի» (Selfie)
* 2015 Դեկտեմբեր – «Նոր տարի» (ցուցադրում «Ֆուլ հաուս» բենդի հետ՝ Միհրան Ծառուկյան, Գրիգոր Դանիելյան, Մարջան Ավետիսյան, Անի Երանյան, Արփի Գաբրիելյան)
* 2016 Օգոստոս -Նա է
* 2016 Դեկտեմբեր - Իմ աղջիկ
* 2017 Ապրիլ - Սիրտն իմ
* 2017 Հուլիս - Սիրելու համար ա
* 2017 Նոյեմբեր - Սիրտդ սրտիս
* 2018 Ապրիլ - Ուշ լինի, նուշ լինի
* 2018 Հուլիս - Ամառ ա
* 2018 Դեկտեմբեր - Միլիոնից 1 նես
* 2019 Հուլիս -  Չեմուչում
* 2019 Սեպտեմբեր - Գիշեր է
* 2020 Մարտ - Փնջերով
* 2020 Ապրիլ - Կներես
* 2020 Օգոստոս - Ինադու
* 2020 Օգոստոս - Իմանամ
* 2021 Փետրվար - Զացեպիլա
* 2021 Մարտ - Համոյա

## Ծանոթագրություններ

## Արտաքին հղումներ
*«Ինձ համար իրենցից էն կողմ աշխարհը վերջանում է». Գոռ Հակոբյան
*Պաշտոնական էջը 
*[Պաշտոնական էջը [Ինստագրամ] ]
*[Անձնական էջը [Ֆեյսբուք]]
*[Պաշտոնական էջը [Ֆեյսբուք]]
*[Գոռ Հակոբյանի ալբոմը [Apple Music]]-ում

Կատեգորիա:21-րդ դարի դերասաններ
Կատեգորիա:Հայ դերասաններ
Կատեգորիա:Հայ երգիչներ
Կատեգորիա:Հայ հաղորդավարներ
Ֆլորենս Էլդրիջ

**Ֆլորենս Էլդրիջ** (, ),  կինոյի և թատրոնի ամերիկացի դերասանուհի։ Արժանացել է «Տոնի» մրցանակի՝ լավագույն կնոջ դերի համար, 1957 թվականին «Երկար օրն անցնում է գիշերը» բրոդվեյյան բեմադրության մեջ կատարած դերի համար։

Ծնվել է Բրուքլինում։ Ամուսնացել է դերասան Ֆրեդրիկ Մարչի հետ, միասին ապրել են 1927 թվականից մինչև իր մահը` 1975 թվականը։ Ֆլորենսը հաճախ հանդես է եկել ամուսնու հետ բեմում և կինոյում։

Մահացել է 86 տարեկանում` սրտի նոպայից։ Թաղվել է ամուսնու կողքին։

## Թատրոն
* «Կատուն և դեղձանիկը»
* «Վեց հերոսներ հեղինակի որոնումներում»
* «Ազգի թշնամին»
* Երկար օրն անցնում է գիշերը
* Մեր ատամների մաշկը

## Ֆիլմագրություն
* 1923 — «Վեցգլանային սեր»
* 1929 — «Գրինի պատահական սպանությունը»
* 1930 — Ամուսնալուծվածը — *Խելեն Բոլդուին*
* 1932 — «Տասներեք կին»
* 1933 — «Թեմփ Դրեյկի պատմությունը»
* 1934 — «Ժամանակակից հերոս»
* 1935 — «Թշվառները»
* 1936 — Մարի Շոտլանդացին — *[[Եղիսաբեթ I]]*
* 1948 — «Անտառների ետևում»
* 1948 — «Սպանության տույժ»
* 1949 — «Քրիստափոր Կոլումբոս»  — *[[Իզաբելլա I (Կաստիլիայի թագուհի)|Իզաբելլա I]]*
* 1960 — «Կհնձես փոթորիկը» — *Սառա Բրեդլի*

## Ծանոթագրություններ

Կատեգորիա:Ամերիկացի կինոդերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Աննա Սարգսյան

**Աննա Մարատի Սարգսյան** (), ԱՄՆ-ը ներկայացնող (2025 թվականից) հայ շախմատիստուհի, Հայաստանի շախմատի կանանց հավաքականի նախկին անդամ, Շախմատի Եվրոպայի 2019 թվականի թիմային առաջնության ոսկե մեդալակիր (4-րդ խաղատախտակ), կանանց գրոսմայստեր (2020)։

## Կենսագրություն
Աննա Սարգսյանը ծնվել է 2001 թվականին, մասնակցել է շախմատի Եվրոպայի թիմային և աշխարհի պատանեկան առաջնություններին։ Լավագույն արդյունքը ցույց է տվել 2017 թվականի՝ Եվրոպայի պատանեկան առաջնությունում, որտեղ գրավել է 4-րդ տեղը։

Հայաստանի շախմատի կանանց հավաքականի կազմում Բաթում քաղաքում մասնակցել է  Շախմատի համաշխարհային 43-րդ օլիմպիադային (+5, =4, -2)։

Հայաստանի կանանց թիմի կազմում 2019 թվականին մասնակցել է Աստանայում տեղի ունեցած շախմատի աշխարհի թիմային առաջնությանը (+2, =3, -4)։

2020 թվականի մարտին ՖԻԴԵ-ն կանանց միջազգային գրոսմայստերի կոչում է շնորհել Աննա Սարգսյանին։

2025 թվականին Սարգսյանը փոխել է շախմատային քաղաքացիությունը՝ սկսելով ներկայացնել ԱՄՆ-ը։ Նույն թվականին նա դարձել է այդ երկրի առաջնության երկրորդ մրցանակակիր։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*Աննա Սարգսյանի էջը ՖԻԴԵ-ի կայքում
*
*Anna M. Sargsyan chess games at 365Chess.com

Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Շախմատի կանանց գրոսմայստերներ
Իտալիայի պատգամավորների պալատ

**Իտալիայի պատգամավորների պալատ**, իտալական խորհրդարանի ստորիլ պալատ, բաղկացած է 630 պատգամավորներից, որոնք ընտրվում են ուղիղ և համընդհանուր ընտրություններով։ 12 պատգամավորներ ներկայացնում են իտալացիներին, որոնք ապրում են արտասահմանում։ Պալատի նիստերը տեղի են ունենում Պալացցո Մոնտեչիտորիոյում։

Պատգամավորների պալատի վերջին ընտրություններն անցակցվել են 2018 թվականի մարտի 4-ին։ Պատգամավորների պալատի ներկայիս նախագահը համարվում է Ռոբերտո Ֆիկոն։

## Խորհրդարանի հանձնաժողովներ
Պալատում կան 14 մշտական հանձնաժողովներ՝

* I հանձնաժողով (Սահմանադրության, Խորհրդի նախագահի և ներքին գործերի հարցերով)
* II հանձնաժողով (արդարադատության հարեցերով)
* III հանձնաժողով (արտաքին գործերի և համայնքների հարցերով)
* IV հանձնաժողով (պաշտպանության հրացերով)
* V հանձնաժողով (բյուջեի, ֆինանսավորման և պլանավորման հարցերով)
* VI հանձնաժողով (ֆինանսավորման հարցերով)
* VII հանձնաժողով (մշակույթի, գիտության և կրթության հարցերով)
* VIII հանձնաժողով (շրջակա միջավայրի, հասարակական աշխատանքների հարցերով)
* IX հանձնաժողով (տրանսպորտի և փոստի հարցերով)
* X հանձնաժողով (արտադրական գործունեության և առևտրի հարցերով)
* XI հանձնաժողով (աշխատանքի հարցերով)
* XII հանձնաժողով (սոցիալական հարցերի)
* XIII հանձնաժողով (գյուղատնտեսության)
* XIV հանձնաժողով (Եվրամիության)
Բացի վերը թվարկված 14 հանձնաժողովներից կան նաև միասնական հատուկ հանձնաժողովներ։

## Պատկերասրահ

File:obelisk of montecitorio arp.jpg|Պալացցո Մոնտեչիտորիո
File:Roma-parlamento.jpg|Պալացցո Մոնտեչիտորիո
File:Parlament italien.JPG|Պալացցո Մոնտեչիտորիո
File:Roma-montecitorio01.jpg|Պալացցո Մոնտեչիտորիո


## Տես նաև
* Իտալիայի Սենատ
* Իտալիայի խորհրդարան
* Իտալիայի կառավարություն

## Ծանոթագրություններ

## Արտաքին հղումներ
* 

Կատեգորիա:1948 հիմնադրումներ
Կատեգորիա:Ազգային ստորին պալատներ
Կատեգորիա:Իտալիայի կառավարություն
Կատեգորիա:Իտալիայի քաղաքականություն
Նիլ Դոֆֆ

**Նիլ (Նել) Դոֆֆ** (), իրական անունը՝ **Գ. Սերիժյե**, ), նիդերլանդական ծագմամբ բելգիացի գրող և թարգմանչուհի։

Ռեալիզմի և պրոլետարական գրականության ներկայացուցիչ է։ Հիմնականում ստեղծագործել է ֆրանսերեն։

## Կենսագրություն
Ծնվել է բազմազավակ ընտանիքում։ Մանուկ հասակում ապրել է ծայրահեղ աղքատության մեջ։ Հաճախ գումար վաստակելու նպատակով ընտանիքի հետ գաղթել է, այդ թվում՝ Ամստերդամ, Անտվերպեն և Բրյուսել։ Գումար վաստակել է՝ որպես բնորդուհի հանդես գալով բելգիացի հայտնի գեղանկարիչների և քանդակագործների մոտ, ինչպիսիք են Ֆելիսիեն Ռոփսը և Ջեյմս Էնսորը։

Կյանքի մեծ մասը բնակվել է Բրյուսելի մոտակայքում։ Առաջին ամուսինը եղել է «La Société nouvelle» թերթի գլխավոր խմբագիր Ֆեռնան Բրոեզը, իսկ երկրորդը՝ Անտվերպենից հայտնի դատապաշտպան Ժորժ Սերիգերը, որը Բելգիայի մշակույթի հայտնի գործիչների շրջանում ունեցել է առաջադեմ հայացքներ։ Ամուսինների շնորհիվ Նիլ Դոֆֆը ծանոթացել է այնպիսի մտավորական մարդկանց հետ, որոնք ունեին սոցիալիստական գաղափարներ։

Պատանեկության և երիտասարդության տպավորությունները, աշխատավորների և աղքատ մարդկանց հետ հանդիպումներն արտացոլվել են նրա ստեղծագործություններում։

Իր անդրանիկ գրքում՝ «Jours de Famine et de Dresse» (1911, ), Նիլ Դոֆֆը նկարագրել է մի աղջկա պատմություն, որն զբաղվում է մարմնավաճառությամբ՝ կրտսեր եղբայրներին և քույրերին օգնելու նպատակով։ Դրան հաջորդում են «Keetje» (1919) և «Kettje Trottin» (1921) գրքերը, որոնք եզրափակում են ինքնակենսագրական եռերգությունը։ Գրողը շարունակել է ստեղծագործել, նիդերլանդերենից ֆրանսերեն թարգմանություններ է կատարել։

Շատերը նրա ստեղծագործությունները շփոթում են Էմիլ Զոլայի վեպերի հետ։ Բացի այդ, Նիլ Դոֆֆին անվանել են «Հյուսիսի Դոստոևսկի»։

1911 թվականին առաջադրվել է Գոնկուրյան մրցանակի, բայց այն բաժին է ընկել Ալֆոնս դը Շատոբրիանին։ Նիլ Դոֆֆի ստեղծագործությունների մեծ երկրպագու է եղել Լորան Թայադը։

Մահացել է Երկրորդ համաշխարհային պատերազմի տարիներին երիկամային անբավարարությունից։ Թաղվել է Բրյուսելի արվարձան Իքսելի գերեզմանատանը։

## Ընտրյալ ստեղծագործություններ
* Jours de famine et de détresse (1911)
* Michel (1922)
* Angelinette (1923)
* Campine (1926)
* Elva, suivi de Dans nos bruyères (1929)
* Une fourmi ouvrière (1931)
* Quitter tout cela, suivi de Au jour le jour (1937)

## Ծանոթագրություններ

## Արտաքին հղումներ
* Կենսագրություն
* Neel Doff

Կատեգորիա:Հոլանդացի գրողներ
Կատեգորիա:Ֆրանսալեզու գրողներ
Կատեգորիա:20-րդ դարի կին գրողներ
Կատեգորիա:Բնորդուհիներ
Կատեգորիա:Բելգիացի գրողներ
Կատեգորիա:Բրյուսել քաղաքում մահացածներ
Կատեգորիա:19-րդ դարի կին գրողներ
Կատեգորիա:Հոլանդացի թարգմանիչներ
Կատեգորիա:19-րդ դարի թարգմանիչներ
Կատեգորիա:20-րդ դարի թարգմանիչներ
Կատեգորիա:20-րդ դարի բելգիացի գրողներ
Կատեգորիա:Հոլանդացի կին գրողներ
Կատեգորիա:Գրական կեղծանուններով հայտնի հեղինակներ
Ալիտա Դանագուլյան

**Ալիտա Սերգեյի Դանագուլյան** () հայ ֆիզիկոս։ Ֆիզիկա-մաթեմատիկական գիտությունների դոկտոր (1993), պրոֆեսոր (2003):

## Կենսագրություն
Ալիտա Դանագուլյանը ծնվել է 1937 թվականի հունվարի 4-ին, Նոր Բայազետ քաղաքում (այժմ՝ Գավառ)։ 1958 թվականին ավարտել է Երևանի պետական համալսարանը։ 1964 թվականին պաշտպանել է թեկնածուական դիսերտացիա՝ «Որոշ սֆերիկ և դեֆորմացված միջուկների տրոհման սխեմաներ» թեմայով, 
1993 թվականին դոկտորական դիսերտացիա՝ «Ֆոտամիջուկային ռեակցիաների հետազոտությունը միջուկների 24≤A≤130 զանգվածային տիրույթում»  թեմայով և ստացել  Ֆիզիկա-մաթեմատիկական գիտությունների դոկտորի աստիճան։ 1961 թվականից աշխատում է Երևանի պետական համալսարանում, 2002 թվականին՝ միջուկային ֆիզիկայի ամբիոնի վարիչ, 2002 թվականին՝ Կանայք ֆիզիկայում միջազգային կազմակերպության հայ ֆիզիկոս կանանց խմբի ղեկավար։

Աշխատանքները վերաբերում են ֆոտոն-միջուկային, պրոտոն-միջուկային և միջուկ-միջուկային ռեակցիաների մեխանիզմների ուսումնասիրություններին։ Համահեղինակ է ուսումնական մեթոդական ձեռնարկների։

## Անդամակցություն
* Ֆիզիկոսների հայկական ընկերության անդամ (1993):
* Աշխարհի ինովացիոն հիմնադրամ (*WIF*, Անգլիա) գիտական հանրության անդամ (2002):
* Կանայք ֆիզիկայում միջազգային կազմակերպության հայ ֆիզիկոս կանանց խմբի ղեկավար (2002)։

## Պարգևներ
* ԵՊՀ ոսկե մեդալ (2007)

## Երկեր
* Исследование взаимодействия фотонов высоких энергий с ядрами V(51), Mn(55), Cu, 1975 : т.л. (Данагулян, А.С.)
*Միջուկային ֆիզիկայի հատուկ պրակտիկում։ Երևան,  Երևանի պետական համալսարան, 1985 (համահեղինակ)։
* Միջուկային ֆիզիկայի լաբորատոր աշխատանքներ։ Երևանի պետական համալսարան, Միջուկային ֆիզիկայի ամբիոն, Երևան, Երևանի համալսարանի հրատարակություն, 1991 (համահեղինակ)։
* Միջուկային ֆիզիկայի լաբորատոր աշխատանքների հատուկ պրակտիկում։ Մաս 1, Երևանի պետական համալսարան, Երևան, Երևանի համալսարանի հրատարակություն, 2005 (համահեղինակ)։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Եվա Դալյան

**Եվա Բենոյի Դալյան** (), հայ ֆիզիկոս։ Ֆիզիկա-մաթեմատիկական գիտությունների դոկտոր (2003):

## Կենսագրություն
Եվա Դալյանը ծնվել է 1949 թվականի փետրվարի 27-ին, Երևան քաղաքում։ 1971 թվականին ավարտել է Երևանի պետական համալսարանը։ 1971 թվականից աշխատում է Երևանի պետական համալսարանում։ 1975-1987 թվականներին եղել է Երևանի պետական համալսարանի Ֆիզիկայի ֆակուլտետի մոլեկուլային ֆիզիկայի ամբիոնին կից գիտահետազոտական լաբորատորիայի կրտսեր գիտաշխատող, 1987-1994 թվականներին՝ Երևանի պետական համալսարանի Ֆիզիկայի ֆակուլտետի մոլեկուլային ֆիզիկայի ամբիոնին կից գիտահետազոտական լաբորատորիայի ավագ գիտաշխատող։ 1998 թվականին հրավիրված հետազոտող է Ֆլորենցիայի համալսարանում, Իտալիա, 2003, 2004 թվականներին՝ հետազոտող Տորոնտոյի համալսարանում (Կանադա)։ 1994 -2005 թվականներին եղել է Ֆիզիկայի ֆակուլտետի մոլեկուլային ֆիզիկայի ամբիոնի դոցենտ, 2006 թվականից՝ Երևանի պետական համալսարանի  Ֆիզիկայի ֆակուլտետի մոլեկուլային ֆիզիկայի ամբիոնի վարիչ։

Աշխատանքները վերաբերում են ԴՆԹ-կենսաբանորեն ակտիվ միացություններին և ԴՆԹ-հակաուռուցքային դեղանյութեր համալիրների կառուցվածքի և փոխազդեցության մեխանիզմների ուսումնասիրություններին։

## Անդամակցություն
*ՀՀ ԲՈՀ -ի 051 - «Կենսաֆիզիկա» մասնագիտացված խորհրդի անդամ

## Երկեր
* Մոլեկուլային ֆիզիկա։ Լաբորատոր աշխատանքների ձեռնարկ, Երևանի պետական համալսարան, Երևան, ԵՊՀ հրատարակություն, 2013 (համահեղինակ)։
* Մոլեկուլային ֆիզիկա, Լաբորատոր աշխատանքների ձեռնարկ. Մաս I (վերահրատ.)// ԵՊՀ, Երևան, 2012 (համահեղինակ)։
* Մոլեկուլային ֆիզիկա, Լաբորատոր աշխատանքների ձեռնարկ. Մաս II // ԵՊՀ, Երևան, 2009 (համահեղինակ)։
* Մոլեկուլային ֆիզիկա, Լաբորատոր աշխատանքների ձեռնարկ. Մաս I // ԵՊՀ, Երևան, 2006 (համահեղինակ)։

## Ծանոթագրություններ

Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:ԵՊՀ շրջանավարտներ
Ժորժ դը Մեստրալ

**Ժորժ դը Մեստրալ** (, ), շվեյցարացի ինժեներ, Վելկորոյի տեքստիլ ճարմանդի գյուտարար։

## Կենսագրություն
Ծնվել է Լոզանի մոտակայքում գտնվող Կոլոմբինայում։ 12 տարեկանում ստացել է խաղալիք ինքնաթիռի կառուցման իր առաջին արտոնագիրը։ Սովորել է Լոզանի Դաշնային պոլիտեխնիկական դպրոցում։

### Ճարմանդի գյուտը
Լայն ճանաչում է ստացել նրա գլխավոր գյուտի՝ Վելկրոյի ճարմանդների պատմությունը։

Գյուտի գաղափարին Մեստրալը հանգել է 1941 թվականին։ Նա սովոր էր շան հետ զբոսնելս բրդի միջից հանել կռատուկի գլխիկները։ Մի անգամ դիտել է դրանց մանրադիտակի տակ և տեսել փոքրիկ կեռիկներ, որոնց օգնությամբ գլխիկները կառչում են կենդանիների բրդից (օրինակ՝ շների), և Մեստրալի գլխում ծնվել է կպչուն ճարմանդի գաղափարը։ Դրա իրագործման համար ինժեներից տարիների փորձարկումներ են պահանջվել, որոնց արդյունքում գյուտարարը ընտրել է օպտիմալ նյութը՝ նեյլոնը։

1955 թվականին Դե Մեստրալը վերջապես կարողացել է արտոնագրել (Շվեյցարական արտոնագիր№ 2 717 437 " Թավշյա գործվածք և դրա արտադրության մեթոդը») իր գյուտը։

### Վելկրո
Դե Մեստրալը հիմնել է Վելկրո ճարմանդներ արտադրող ընկերություն (հետագայում վերանվանվել է «Velcro SA», իսկ ավելի ուշ՝ «Velcro International»)։

## Արտաքին հղումներ
* Человек, который придумал застежку-липучку

## Ծանոթագրություններ

Կատեգորիա:1907 ծնունդներ
Կատեգորիա:1990 մահեր
Կատեգորիա:Գիտնականներ այբբենական կարգով
Կատեգորիա:Հունիսի 19 ծնունդներ
Կատեգորիա:Շվեյցարացի գյուտարարներ
Կատեգորիա:Շվեյցարացի ճարտարագետներ
Կատեգորիա:Փետրվարի 8 մահեր
Լևոն Աբալանտես

**Լևոն Աբալանտես** (նաև՝ **Լևոն Բալանտես**, ), բյուզանդական սպա (953), տաքսիարխ (966), Լիկանդոսի հիպոստրատեգոս (973), Ռոմանոս Աբալանտեսի որդին, Աբալանտեսների ազնվական տոհմից։

## Կենսագրություն
Լևոն Աբալանտեսը մասնակցել է 969 թվականի դեկտեմբերի 11-ին տեղի ունեցած պալատական հեղաշրջմանը, որի ժամանակ սպանվեց Բյուզանդիայի կայսր Նիկեփորոս Փոկասը (96963-969)։ Կայսրուհի Թեոփանոն նույն այդ գիշերը պալատի ներքևում գտնվող ձեռակերտ նավահանգիստ բերեց Հովհաննես Չմշկիկին և նրա մարդկանց՝ պատրիկ Միքայել Բուրցիսին, տաքսիարխ Լևոն Աբալանտեսին, Չմշկիկի ամենահավատարիմ մարդկանցից Ացիպոթեոդորոսին և ևս երկու մարդկանց։ Նրանք սրերը մերկացրած վեր բարձրանալով, մտան կայսեր ննջասենյակը, սպանեցին նրան և գլուխը կտրելով լուսամուտից Նիկեփորոսին օգնության շտապող մարդկանց ցույց տվեցին, որից հետո վերջիններս կանգ առան, իսկ Չմշկիկի մարդկանց հնարավորություն տրվեց շարունակել իրենց գործը։

## Ծանոթագրություններ

Կատեգորիա:Բյուզանդացի զինվորականներ
Յոսինոգավա

քաղաք Ճապոնիայում, ընդգրկված է Տոկուսիմա պրեֆեկտուրայի մեջ։ Քաղաքի տարածքը 144.19 կմ² է, բնակչությունը՝ 42.231 մարդ (2014 թվականի օգոստոսի 1 մարդահամարով), բնակչության խտությունը 292.88 մարդ/կմ է։

## Աշխարհագրական դիրք
Քաղաքը տեղակայված է Սիկոկու կղզու Սիկոկու շրջանի Տոկուսիմա պրեֆեկտուրայում։ Նրա հետ սահմանակից են Միման, Ավան և Կամիտա, Կամիյամա, Իսի բնակավայրերը։

## Բնակչություն
Քաղաքի բնակչությունը 42.231 մարդ է (2014 թվականի օգոստոսի 1-ի մարդահամար), իսկ խտությունը 292.88 մարդ/կմ² է։ Բնակչության փոփոխությունը 1980 թվականից 2005 թվականներին՝

## Խորհրդանիշներ
Քաղաքի խորհրդանիշ ծաղիկը համարվում է քրիզանթեմը, թռչունը՝ սովորական ալկեդոն։

## Պատկերասրահ

Պատկեր:Yoshinogawa and Yoshinogawa HighwayOasis in Tokushima Japan.jpg
Պատկեր:Tokushima-yoshinogawa-city.svg
Պատկեր:Yoshinogawa River from Yoshinogawa-Ohashi Bridge.JPG
Պատկեր:Yoshinogawa S.I.C The down line.JPG
Պատկեր:Awa Yoshinogawa Police Station.JPG
Պատկեր:R193 Yoshinogawa Sezume.jpg
Պատկեր:Yoshinogawa City Kawashima Library.jpg
Պատկեր:180427yoshinogawa-sa.jpg
Պատկեր:Yoshinogawa Daijuzeki.jpg
Պատկեր:Kawauchitown 鈴江北 Tokushimacity Tokushimapref Route 11 Yoshinogawa bypass.JPG


## Ծանոթագրություններ

## Հղումներ
* Официальный сайт
*https://web.archive.org/web/20100904125626/http://www.domo.com/kitaro/kukai.php
*https://www.city.yoshinogawa.lg.jp/
*https://commons.wikimedia.org/wiki/Category:Yoshinogawa,_Tokushima

Կատեգորիա:2004 թվականին հիմնադրված բնակավայրեր
Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Կատեգորիա:Տոկուշիմա պրեֆեկտուրայի քաղաքներ
Ավա (քաղաք, Ճապոնիա)

քաղաք Ճապոնիայում, ընդգրկված է Տոկուսիմա պրեֆեկտուրայում։ Քաղաքի տարածքը 190.97 կմ² է, բնակչությունը՝ 37,570 մարդ (2014 թվականի օգոստոսի 1-ի մարդահամար), բնակչության խտությունը 196,73 մարդ/կմ² է։

## Աշխարհագրական դիրք
Քաղաքը տեղակայված է Սիկոկու կղզու Սիկոկու շրջանի Տոկուսիմա պրեֆեկտուրայում։ Նրան սահմանակցում են Նրան սահմանակցում են Սանուկի, Խիկասիկագավա, Միմա, Յոսինոգավա քաղաքները և Կամիտա բնակավայրը։

## Բնակչություն
Քաղաքի բնակչությունը 37,570 մարդ է (2014 թվականի օգոստոսի 1), իսկ խտությունը՝ 196,73 մարդ/կմ²։ Բնակչության փոփոխությունը 1980 թվականից 2005 թվականներին՝

## Խորհրդանիշներ
Քաղաքի խորհրդանիշ ծառը համարվում է Zelkova serrata, ծաղիկը՝ զարդենին է, թռչունը՝ եղեգնաթռչնակը։

## Ծանոթագրություններ

## Արտաքին հղումներ
* Официальный сайт
*https://www.gsi.go.jp/
*https://www.city.awa.lg.jp/
*https://web.archive.org/web/20100904125626/http://www.domo.com/kitaro/kukai.php

Կատեգորիա:Ճապոնիայի բնակավայրեր
Կատեգորիա:Ճապոնիայի պրեֆեկտուրաներ
Կատեգորիա:Ճապոնիայի քաղաքներ
Կատեգորիա:Տոկուշիմա պրեֆեկտուրայի քաղաքներ
Չառլզ Համիլթոն Աիդե

**Չառլզ Համիլթոն Աիդե** (, ), «Երկար տարիներ եղել է Լոնդոնի գրական հասարակության ակնառու գործիչ, մեծ արժեք ներկայացնող վեպերի, երգերի և դրամաների հեղինակ, տաղանդավոր, բայց ոչ պրոֆեսիոնալ նկարիչ է»։ Հիմնականում Աիդեն հայտնի էր այնպիսի անթոլոգիական քնարերգությամբ ինչպիսիք են՝ «Love, the Pilgrim», «Lost and Found» և «George Lee»։

## Կենսագրություն
Նրա հայրը հայ առևտրական էր, ով սպանվեց մենամարտում, երբ Աիդեն չորս տարեկան էր։ Այդ ամենից հետո նրան Անգլիայում մեծացրել է իր մայրը, վերջինս բրիտանացի ծովակալ Ջորջ Կոլիերի դուստրն էր։ Աիդեն հաճախել է Բոննի համալսարան, այնուհետև յոթ տարի ծառայել է բրիտանական բանակում մինչև 1853 թվականը՝  ստանալով կապիտանի կոչում։ Մինչև կյանքի վերջը մնալով ամուրի՝ Աիդեն իր մոր հետ ապրել էր Լինդհուրստում։ 1875 թվականին մոր մահից հետո, նա Թագուհի Աննայի դարպասների մոտ մի սենյակ վարձեց, որտեղ հրավիրում էր «Ֆրանսիայի և Անգլիայի հասարակական և գեղարվեստական աշխարհի գլխավոր դեմքերին»։ Նա Հենրի Ջեյմսի զուգընկերներից մեկն էր,  ով նրան բնութագրեց որպես «մեր ժամանակի Դիան դե Պուիտեր»։ Նա իր փաստաթղթերը թողեց Մորտոն Ֆուլլերտոնին։

## Ժառանգություն
Աիդեի մասին գրառումը Ազգային կենսագրության բառարանում հետևյալն էր՝ Բազմակողմանի նվաճումներով և հարուստ սոցիալական շնորհով տեր մարդը, ով հավասար հաջողությամբ իրեն նվիրեց հասարակությանը, երաժշտությանը, արվեստին և գրականությանը։ Նա գրեց մի քանի հատոր բանաստեղծություններ, ստեղծեց երգեր, ցուցադրեց իր հերթական արտասահմանյան ճանապարհորդությունների վրա պատրաստված ուրվանկարները տարբեր պատկերասրահներում։ Նա գրել է 9 տասնյակ վեպեր, որը նվիրված էր նորաձև հասարակությանը, ովքեր «հետևում էին նորաձևությանը»։ Նա իր «Ֆիլիպ» դրաման ստեղծել է 1874 թվականին Լիցեյում Իրվինգի մասնակցությամբ, իսկ նրա կատակերգությունը` «Ինը օրվա հրաշքը», ստեղծվել է Հոն Հեյրի և Քենդալսի կողմից Դատական թատրոնում 1875 թվականին։Աիդեն իր փաստաթղթերը թողել է  ամերիկացի գրող Մորտոն Ֆուլլերտոնին, այնուհետև Փարիզի իրենց գրասենյակում գտնվող The Times-ի թղթակիցին, բաց ցուցումներով՝ «շահարկել, հրապարակել կամ այրել, թողնում եմ ձեր հայեցողությանը»։ Նրա ունեցվածքը կազմել է 43,000 ֆունտ ստեռլինգ։ Նրա թողած գրական հեղինակային իրավունքները նա կտակեց Լեդի Ստենլիին։

## Ծանոթագրություններ

## Արտաքին հղումներ
* Works by or about Charles Hamilton Aide at Internet Archive
*Works by Charles Hamilton Aide at LibriVox (public domain audiobooks)

Կատեգորիա:Անգլիացի դրամատուրգներ
Կատեգորիա:Բրիտանացի բանաստեղծներ
Կատեգորիա:19-րդ դարի անգլիացի վիպասաններ
Կատեգորիա:Բրիտանահայ գրողներ
Կատեգորիա:Բրիտանացիներ հայկական սերմամբ
Խալիլ Իբրահիմ

**Խալիլ Իբրահիմ** (, ), ադրբեջանցի գրող, հրապարակախոս, թարգմանիչ, քննադատ, հասարակական գործիչ։

## Կենսագրություն
Խալիլ Իբրահիմ օկլի Իբրահիմովը ծնվել է 1892 թվականին։ Հայրը մահացել է, երբ Իբրահիմ 5 տարեկան էր։ Խալիլ Իբրահիմովը սովորել է ռուս-թաթարական դպրոցում։ Այնուհետև սովորել է Բաքվի իսկական դպրոցում։ 1909 թվականին նա ընդհատեց ուսումը՝ առանց ուսումնարանն ավարտելու։

1911 թվականին նա սկսել է դասավանդել տանը ՛բանաստեղծ Կասիմ բեկ Զաքիրի թոռներին։ 1912 թվականին դասավանդել է Ամիրջանում «Նեշրի-Մաարիֆ» ընկերության դպրոցում։ Նա համագործակցել է «Աչիղ սյոզ», «Իղբալ», «Բասիրաթ» թերթերի հետ։ 1919 թվականին՝ հուլիսի 4-ից սեպտեմբերի 1-ը, նա եղել է «Ադրբեջան» թերթի ռուսերեն տարբերակի խմբագիրը։

1930 թվականից սկսած մեկուկես տարի աշխատել է «Ազերնեշրում» որպես գեղարվեստական խմբագիր։ Իմանալով պարսկերեն, ռուսերեն, արաբերեն, գերմաներեն, անգլերեն լեզուները, նա 1931 թվականից ի վեր հինգ տարի զբաղվում էր թարգմանություններով։

Երեսուներորդ տարվա բռնաճնշումների ժամանակ նրան ձերբակալեցին և գնդակահարեցին։ Խալիլ Իբրահիմը մահացել է 1938 թվականին։

## Աղբյուրներ
* Анвар Чингизоглы. Халил Ибрагим: Педагог, редактор, Баку, "Сой", 2011, с 46.
* Salmanlı, R. Unudulmaz Xəlil İbrahim: Azərbaycan Milli Mətbuatı 140: [“Azərbaycan” qəzetinin rus dilində nəşrinin redaktoru, görkəmli jurnalist, tənqidçi, teatrşünas və tərcüməçi 1937-ci il repressiya qurbanı Xəlil İbrahim haqqında] //Azərbaycan.- 2015.- 15 iyul.- S. 14.

## Ծանոթագրություններ
Խոակին Կապառոս

**Խոակին դե Խեսուս Կապառոս Կամինո** (, ), իսպանացի ֆուտբոլային մարզիչ, Հայաստանի ֆուտբոլի ազգային հավաքականի գլխավոր մարզիչը 2020-2022 թվականներին։

## Ֆուտբոլիստի կարիերա
Խոակին Կապառոսը Մադրիդի Ռեալի սան է, որտեղ առաջին քայլերն է արել ֆուտբոլում։ Երեք տարբեր ակումբներում հանդես գալուց հետո Կապառոսն ավարտել է իր ֆուտբոլիսի կարիերան և 26 տարեկանում դարձել մարզիչ։

## Մարզչական կարիերա
2000 թվականին Կապառոսը հրավիրվեց «Սևիլյա»՝ փոխարինելու Խուան Կարլոս Ալվարեսին։ Կապառոսն ակումբը մարզել է 5 տարի։

2011 թվականի հոկտեմբերի 4-ին նշանակվել է «Մալյորկայի» գլխավոր մարզիչ՝ պայմանագիրը ստորագրելով մինչև առաջնության 201/12 մրցաշրջանի ավարտը։ Այդ պաշտոնում նա փոխարինել է Միքայել Լաուդրուպին։ 2013 թվականի փետրվարի 4-ին փոխադարձ համաձայնությամբ կողմերը խզել են պայմանագիրը։

## ՀՖԱՀ
2020 թվականի մարտի 10-ին նշանակվել է Հայաստանի ֆուտբոլի ազգային հավաքականի գլխավոր մարզիչ՝ այդ պաշտոնում փոխարինելով Աբրահամ Խաշմանյանին։ Այդ պաշտոնում աշխատել է մինչև 2022 թվականը։

## Նվաճումներ
### Որպես մարզիչ
 **[[Սևիլյա ՖԱ|Սևիլյա]]**
* Իսպանիայի երկրորդ դիվիզիոնի հաղթող, 2000/01
 **[[Ատլետիկ Բիլբաո]]**
* Իսպանիայի գավաթի եզրափակչի մասնակից, 2008/09
* Իսպանիայի սուպերգավաթի եզրափակչի մասնակից, 2009

## Ծանոթագրություններ

## Արտաքին հղումներ
* Էջը ''transfermarkt.ru'' կայքում
* Էջը ''weltfussball.de'' կայքում

Կատեգորիա:Իսպանացի ֆուտբոլային մարզիչներ
Կատեգորիա:Հայաստանի ֆուտբոլի հավաքականի մարզիչներ
Կատեգորիա:Իսպանացի տղամարդ ֆուտբոլիստներ
Fitbit

**Fitbit, Inc.**, ամերիկյան կազմակերպությունը, որը զբաղվում է նույնանուն բռենդային սպառողական էլեկտրոնիկայի և ֆիտնես համար նախատեսված կրվող սարքերի արտադրությամբ։ Հիմնականում նրանք արտադրում են ֆիտես-թրեքերներ, ինչպես նաև «խելացի» Wi-Fi կշեռքներ։ Գլխավոր գրասենյակը գտնվում է Կալիֆոռնիա նահանգի Սան Ֆրանցիսկո քաղաքում։

## Ապրանքներ
Արտադրանքի հիմնական հատկությունը նրանում տեղադրված անլար մոդուլն է, որը թույլ է տալիս հետևել թևնոցի գրանցած արդյունքներին նոթբուքով կամ սմարթֆոնով։ Շնորհիվ այս ֆունկցիայի Fitbit-ի օգտատիրոջ ֆիզիկական ակտիվության մասին տեղեկությունները տեսանելի է դառնում իր ընկերներին։

Ըկերությունը արտադրած ֆիտնես-թրեքերների մեծ մասը տեղադրված է թևնոցներում և խելացի ժամացույցներում։ Բացի սրանից ընկերությունը սպառողին է առաջարկում «խելացի» կշեռքներ՝ Fitbit Aria, որը չափում է օգտատիրոջ քաշը և առցանց ցուցադրում Wi-Fi-ի միջոցով։

## Fitbit Charge HR
Իր նախկին Fitbit Charge տարբերակից տարբերվում է նրանով, որ նրանում կա տեղադրված սրտի ռիթմի չափման լուսային ընթերցիչ և թևնոցի ավելի գեղեցիկ դիզային։  Ինչպես նաև տեղադրված է քնի մոնիթորինգի հնարավորություն։

## Fitbit Blaze
Fitbit-ը նոր թրեքերը Fitbit Blaze անունով ներկայացրեց 2015 թվականի հունվարին CES-ի շրջանակներում։ Blaze դարձավ ըներության առաջին թևնոցը, որը օժտված էր գունավոր և սենսորային էկրանով և դասվում է «խելացի ժամացույցների» շարքին։ Այս մոդելը հիմնականում նախատեսված է սպորտով զբաղվող մարդկանց համար, սակայն Fitbit-ը նաև առաջարկում է գոտիների փոխարինում՝ դարձնելով այն մետաղական։  Դրա հետ մեկտեղ թրեքերը ունի այնպիսի ֆունկցիոնալ ինչպիսին է սմաթրֆոնից ստացված ծանուցումների ցուցադրում։

Ստանդարտ սիլիկոնային գոտիով թևնոցի գինը սկսում էր $200-ից, կաշվից գոտիով տարբերակը $70-ից բարձր, իսկ մետաղականը $100։

## Fitbit Charge 2
Սա ընկերության դասական Fitbit Charge HR թևնոցի հաջորդն է։ Այս թրեքերը, որը թողարկվել է 2016 թվականի սեպտեմբերին հագեցած է GPS-մոդուլով, ինչպես նաև կատարելագործված սրտի ռիթմի չափման  ասենսորով և թույլ է տալիս որոշել օրագիզմում թթվածնի քանակությունը։

Նոր Relax ֆունկցիան թույլ է տալիս կատարել շնչառական վարժություններ, իսկ նախկին մոդելների համեմատ նոր ավելի մեծ էկրանը ցուցադրում է համեմատաբար ավելի շատ բան։ Սակայն թրեքերի ղեկավարումը շարունակում է մնալ նույնը՝  կողային մեկ ստեղնի միջոցով։

## Fitbit Aria
thumb|Fitbit Aria
Fitbit Aria-ն առաջին չկրվող սարքն է ընկերության կողմից և այն իրենից ներկայացնում է կշեռք, որում տեղադրված է Wi-Fi մոդուլ։ Կշեռքը կարող է իր մեջ պահել մինչև 5 օգտատիրոջ տվյալներ։

## Աքսեսսուարներ
Փոխարիվող գոտիներով ֆիտնես-թրքերները, ինչպիսին են օրինակ՝ Blaze և Alta, ընկերությանը հնարավորություն տվեցին վաճառքի հանել թևնոցների էլիտ և տարագույն թևնոցներ։

## Վեբ-կայք
Fitbit իր օգտատերերին անկախ գնված ապրանքից, կարող են օգտվել կայքից fitbit.com։ Կայքը հավաքում է տեղեկություն հասանելի սարքերի մասին, ինչպես նաև մեխանիկական ներմուծել և հետևել ծախսած կիլոկալիորիաներին և ջրին, կատարել քաշի մոնիտորինգ և այլն։

## Տես նաև
* Mi Band
* Ֆիտնես թրեքեր

## Ծանոթագրություններ

Կատեգորիա:2007 հիմնադրումներ
Կատեգորիա:2007 հիմնադրված ընկերություններ
Կատեգորիա:IOS-ի ծրագրային ապահովում
Կատեգորիա:Ամերիկյան ընկերություններ
Կատեգորիա:Անդրոիդի ծրագրային ապահովում
Կատեգորիա:Էլեկտրոնիկա արտադրողներ
Կատեգորիա:Համատարած հաշվարկումներ
High Road (ալբոմ)

**«High Road»**, ամերիկացի երգչուհի Կեշայի չորրորդ ստուդիական ալբոմը։ Ալբոմի թողարկումը կայացել է 2020 թվականի հունվարի 31-ին *RCA Records* և *Kemosabe* լեյբլների ղեկավարությամբ։ 2019 թվականի հոկտեմբերի 21-ին «Rolling Stone»-ը հրապարակել է ալբոմի վիդեո-թրեյլերը՝ որոշ երգերի և տեսահոլովակների հատվածներով։ Կեշան ալբոմի առաջխաղացման համար մեկնել է «High Road Tour»-ի 2020 թվականին։

## Երգերի ցանկ

## Ծանոթագրություններ

Կատեգորիա:2020 ալբոմներ
Կատեգորիա:Billboard 200 գլխավորած ալբոմներ
Կատեգորիա:RCA Records ալբոմներ